Språkkontroll

//Word// har innebygd norsk // ordliste både for bokmål og nynorsk //. Du kan også installere flere språk. Det finnes også //synonymordliste// og //grammatikk-kontroll//. //Stavekontrollen// kan du slå av og på.

Som standard er stavekontrollen på. Alle ord som programmet ikke finner i ordlisten blir //rødmerket//. I de fleste tilfeller kommer det av at ordet er feil stavet, men det kan også hende at ordet ikke finnes i ordlisten. Det gjelder for eksempel navn, faguttrykk og en del sammensetninger. Du kan gjennomføre //en fullstendig stavekontroll// av hele dokumentet ved **//å klikke på fanen//** **//Se igjennom//** og **//Stavekontroll og grammatikk.//**
 * Stavekontrollen**



//Word// går igjennom hele dokumentet og stopper opp ved de ordene som er feilstavet. Der får du opp forslag til retting.



Om ordet er feilstavet, velg det rette ut av listen. Hvis du vet at ordet er rett stavet, **//velg Ignorer alle//**, for at programmet skal slutte med å rødmerke dette ordet, eller **//Legg til i ordlisten//**. En snarvei er å //høyreklikke på rødmerkede ord//, så får du opp forslag til rett stavelse. Det kan hende at du irriterer deg over de røde strekene mens du skriver, da kan du enkelt stenge av stavekontrollen. Velg **//Se gjennom – Stavekontroll og grammatikk – Alternativer – Korrektur//**. Fjern avkryssing for **//Fortløpende stavekontroll//**.

//Word// har også innebygd en grammatikk-kontroll. Hvis noe er språklig uklart, blir det understreket med en //grønn sikksakk-linje//. Det kan dreie seg om at du har glemt et komma i en setning, eller at noe annet er ufullstendig. Ofte er det ikke noen feil, blant annet trenger du ikke bruke fullstendige setninger i en punktliste. Slå av grammatikk-kontrollen ved å velge **//Se gjennom – Stavekontroll og grammatikk//** og **//fjern avkryssingen Kontroller grammatikk//**.
 * Grammatikk-kontroll**

Hvis du vil finne et synonym til et ord, høyreklikk på det, **//klikk på Synonymer//** og **//velg et ord fra listen//** som kommer opp. Ordet erstattes da med det du velger. Du kan også velge //Synonymordbok// og skrive inn ordet der.
 * Synonymer**



//Autokorrigering// har innebygd en liste med korrigeringer for feilstavede ord, grammatiske feil og vanlige symboler. For eksempel legger programmet automatisk inn en stor forbokstav i begynnelsen på en setning hvis du glemmer det. Du kan legge til eller ta bort ord fra listen ved å velge; **//Se gjennom – Stavekontroll og grammatikk – Alternativer – Korrektur – Alternativer for autokorrektur//**. I ruten //Erstatt//: skriver du inn ordet du vil korrigere og i ruten //Med:// skriver du inn hva det skal erstattes med.
 * Automatisk korrigering**



Det finnes en smidig oversettelsesfunksjon i //Word 2010//. //**Marker teksten du vil oversette, høyreklikk og velg Oversett i hurtigmenyen**//.
 * Oversettelse **



//Et verktøyfelt åpner seg da til høyre// og viser en oversettelse til det siste valgte språket. //Endre så til det ønskede språket i listen// og //erstatt eventuelt den markerte teksten// med den oversatte ved **// å klikke på Sett inn .//**



Selvsagt er ikke oversettelsen perfekt, men den er til tider overraskende bra.